Ericu950/Stoicheia-meter-silver huggingface dataset:
Οὐκοῦν τραχείᾳ τινὶ καὶ οὐκ εἰργασμένῃ γῇ , καὶ ἀκάρπῳ παντελῶς τὴν τῶν ἐθνῶν χώραν , ἤτοι πληθὺν , εὖ μάλα παρεικαστέον .
ἐκεῖ Διὰ τῶν θείων ἱερουργῶν νευροκοπεῖσθαι δεῖν ἔφην τὴν δάμαλιν .
τελεῖται γὰρ , ὡς ἔφην , παρ ἡμῶν τοῖς ἐξ ἐθνῶν τὸ Χριστοῦ μυστήριον , καὶ ὁμολογοῦντες αὐτοῦ τὸ πάθος , καὶ τὴν ἐκ νεκρῶν ἀναβίωσιν , ταῖς μυστικαῖς προσίεμεν εὐλογίαις .
τοῦτο , οἶμαι , ἔστι τὸ νευροκοπεῖσθαι τὴν δάμαλιν .
καταγγέλλοντες γὰρ , ὡς ἔφην , τὸν θάνατον αὐτοῦ , καὶ μέντοι καὶ τὴν ἀνάστασιν , τὸ σεπτὸν τελοῦμεν μυστήριον .
ἀλλ ὅσοι τῆς Ἰουδαίων ἀνοσιότητος ἀποφοιτῶσι μακρὰν ἀφέντες τὴν πόλιν , ἐν ᾗ τετραυμάτισταί τε καὶ ηὕρηται πεπονθὼς , ἐπὶ τὴν τραχεῖαν καὶ ἀνήροτον ἥκοντες φάραγγα , ἐκεῖ νίψονται τὰς χεῖρας ἐπ αὐτῷ τῷ Χριστῷ .
ἀπολούσονται γὰρ εἰς τὸν αὐτοῦ θάνατον βαπτιζόμενοι ·
τουτὶ γὰρ , οἶμαι , ἔστι , τό ·
ἐπ αὐτῷ νίψονται τὰς χεῖρας .
ὁμολογοῦντες δὲ ὅτι τῆς Ἰουδαίων ἀνοσιότητος γεγόνασι κοινωνοὶ , κομιοῦνται τὴν ἄφεσιν .
ἰουδαῖοι μὲν γὰρ ἐμπαροινήσαντες τῷ Χριστῷ , ταῖς ἑαυτῶν κεφαλαῖς καταγράφουσι τὸ δυσσέβημα , λέγοντες ·
Οἱ δὲ τῆς παρ αὐτοῦ γλιχόμενοι χάριτος , καὶ τὴν διὰ τοῦ ἁγίου Πνεύματος ζητοῦντες κάθαρσιν , δι ὧν ἐγνώκασι τιμᾷν , μονονουχὶ καὶ ἀνακεκράγασι , λέγοντες ·
ἐν Χριστῷ δὴ οὖν ἡ κάθαρσις 0 .
Κ ἂν εἴ τις ἐξ Ἰουδαίων ἕλοιτο φρονεῖν ὀρθά ·
ὃ δὴ καὶ δεδράκασι καὶ πρό γε τῶν ἄλλων οἱ θεσπέσιοι μαθηταὶ , καὶ οἱ δι αὐτῶν πιστεύσαντες , οἷς ἄν τις εἰκότως καὶ τὸ τῆς γερουσίας περιθείη πρόσωπον ·
τίμιοι γὰρ καὶ ἀπόλεκτοι , τὴν τοῦ Ἰσραὴλ ἀνοσιότητα παραιτούμενοι διὰ πίστεως τῆς ἐν Χριστῷ , δι  οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
ἐξείλετο μὲν ἐξ οἴκου δουλείας , καὶ ὡς ἐκ καμίνου σιδηρᾶς τοὺς ἐξ αἵματος Ἰσραὴλ ὁ τῶν ὅλων Θεὸς , μονονουχὶ πεπολεμηκὼς Αἰγυπτίοις ἐν χειρὶ κραταιᾷ , καὶ ἐν βραχίονι ὑψηλῷ , καθὰ γέγραπται 0 ·
καὶ ταῖς τῶν πλεονεκτούντων ἀπονοίαις ἀντεξάγων τὰ θαύματα 0 .
Εἴργασται γὰρ σημεῖα καὶ τέρατα , καὶ προστέταχε μὲν θαλάσσης ἰέναι μέσον ὡς ἐπὶ ξηρᾶς 0 .
ὡς δὲ ὁ θεῖος ἔφη Δαβίδ ·
ἐτροφοφόρησεν αὐτοὺς ἐν τῇ ἐρήμῳ , καὶ ἄρτον οὐρανοῦ ἔδωκεν αὐτοῖς .
ἄρτον ἀγγέλων ἔφαγεν ἄνθρωπος .
πηγὰς ἀνῆκεν ὑδάτων .
καὶ τί γὰρ ἂν οὐχὶ τῶν λίαν τεθαυμασμένων παραδόξως διεπεραίνετο .
Οὐκοῦν ὡς θεῖος γράφει Μωσῆς 0 ·
ὡς ἀετὸς σκεπάσαι νοσσιὰν αὐτοῦ , ἐδέξατο αὐτοὺς , καὶ ἀνέλαβεν αὐτοὺς ἐπὶ τῶν μεταφρένων αὐτοῦ 0 .
Οἱ δὲ , εἰς τοῦτο καθήκοντο δυσβουλίας καὶ σκαιότητος λογισμῶν , καὶ ἀγρίων ἐπιχειρημάτων , ὡς καὶ παρόντα μετὰ σαρκὸς ἐτέλουν τὸν Λυτρωτὴν ἀπειθοῦντες .
καὶ τί τοῦτο λέγω , τὰ ἔτι χείρω μεθείς ;
ἀπεκτείνασι γὰρ θερμῷ καὶ ἀνημέρῳ θράσει πρὸς τὴν ἀνωτάτω λοιπὸν ἀνοσιότητα στρατηγούμενοι .
ταύτῃ τοι δικαίως ἀποπέμπεται μὲν ἡ κυριοκτόνος Ἱερουσαλὴμ , καὶ τῆς πρὸς Θεὸν οἰκειότητος ἐρήμη λοιπὸν δεδειγμένη , πρὸς πᾶν ὁτιοῦν μετακεχώρηκε τῶν κακῶν , αὐτόκλητον ὥσπερ τῆς ἰδίας κεφαλῆς κατέχουσα δίκην .
ἧ καὶ αὐτὸς πεφώνηκεν ὁ Ἐμ μανουὴλ , οὕτω λέγων ·
ἱερουσαλὴμ , Ἱερουσαλὴμ , ἡ ἀποκτείνουσα τοὺς προφήτας , καὶ λιθοβολοῦσα τοὺς ἀπεσταλμένους πρὸς αὐτήν 0 ·
ποσάκις ἠθέλησα ἐπισυναγαγεῖν τὰ τέκνα σου , ὃν τρόπον ἐπισυναγαγεῖ ὄρνις τὰ νοσσία ἑαυτῆς ὑπὸ τὰς πτέρυγας , καὶ οὐκ ἠθελήσατε .
ἰδοὺ ἀφίεται ὁ οἶκος ὑμῶν ἔρημος .
ὅτι γὰρ ἔμελλε τὴν οὕτω δεινὴν καὶ δύσοιστον ἀνατλῆναι δίκην ἡ τῶν Ἰουδαίων Συναγωγὴ κατεστυγημένη παρὰ Χριστοῦ , καὶ αὐτὸς ἡμῖν αἰνιγματωδῶς παραδείξειεν ἂν ὁ νόμος .
ἐὰν δὲ ἐξέλθῃς εἰς πόλεμον ἐπὶ τοὺς ἐχθρούς σου , καὶ παραδῷ αὐτοὺς Κύριος ὁ Θεός σου εἰς τὰς χεῖράς σου , καὶ προνομεύσῃς τὴν προνομὴν αὐτῶν , καὶ ἴδῃς ἐν τῇ προνομῇ γυναῖκα καλὴν τῷ εἴδει , καὶ ἐπιθυμήσῃς αὐτῆς , καὶ λάβῃς αὐτὴν σεαυτῷ γυναῖκα ·
καὶ εἰσάξῃς αὐτὴν εἰς τὴν οἰκίαν σου ἔνδον , καὶ ξυρήσεις τὴν κεφαλὴν αὐτῆς , καὶ περιονυχιεῖς αὐτὴν , καὶ περιελεῖς τὰ ἱμάτια τῆς αἰχμαλωσίας αὐτῆς ἀπ αὐτῆς , καὶ καθιεῖται ἐν τῇ οἰκίᾳ σου , καὶ κλαύσεται τὸν πατέρα καὶ τὴν μητέρα μηνὸς ἡμέρας .
καὶ μετὰ ταῦτα εἰσελεύσῃ πρὸς αὐτὴν , καὶ συνοικισθήσῃ αὐτῇ , καὶ ἔσται σου γυνή .
καὶ ἔσται ἐὰν μὴ θέλῃς αὐτὴν , ἐξαποστελεῖς αὐτὴν ἐλευθέραν , καὶ πράσει οὐ πραθήσεται ἀργυρίου , οὐκ ἀθετήσεις αὐτὴν , διότι ἐταπείνωσας αὐτήν .
τὸ μὲν οὖν περιεργάσασθαι τῆς ἱστορίας τὸν λόγον , καὶ τέχνην ποιεῖσθαι θέλειν τῶν ἐν σκιαῖς βάσανον , εἰκαῖον οἶμαί που 0 ·
δυσέφικτον γὰρ οὐδέν 0 ·
ψιλὸς δὲ δὴ σφόδρα , καὶ σὺν ἱδρῶτι ληπτὸς τῶν τεθεσπισμένων ὁ νοῦς 0 .
ἰτέον δὴ οὖν εἰς ἔρευναν τῶν πνευματικῶν .
τίς γὰρ ὅλως , ἢ πρὸς τίνας νοοῖτ  ἂν γεγονὼς ὁ πόλεμος ;
καὶ τίς ἡ καλὴ τῷ εἴδει καὶ εὐπρεπεστάτη γυνή 0 ;
τί δὲ δὴ αὖ τὸ ἀποψιλοῦσθαι μὲν αὐτὴν τῆς κεφαλῆς τὴν τρίχα 0 ;
ἀπαλλάττεσθαι δὲ καὶ ὀνύχων , καὶ τῶν τῆς αἰχμαλωσίας ἐσθημάτων 0 ;
Οὐκοῦν , καθάπερ ἤδη προεῖπον , οἷά τις αἰχμάλωτος ἐθήτευσεν Αἰγυπτίοις ἡ τῶν Ἰουδαίων Συναγωγή 0 .
καθίκοντο μὲν γὰρ οἱ πατέρες εἰς Αἴγυπτον , λιμοῦ κατωθήσαντος , ἐν ἀρχαῖς .
ἐπειδὴ δὲ μακρὸς διϊππεύσας χρόνος , ἁδροὺς καὶ εὐτολμωτάτους , καὶ ἀριθμοῦ κρείττονας ἐπετέλει λοιπὸν , περιδεεῖς ἦσαν Αἰγύπτιοι , μὴ ἄρα τῷ πλήθει θαρσήσαντες καταστρατεύοιντο μὲν αὐτῶν , ὑπὸ χεῖρα δὲ ποιοῖντο τὴν σφῶν τοὺς πάλαι κεκρατηκότας .
ἐντεῦθεν ὁ Ἰσραὴλ τοῖς εἰς πλινθείαν ἱδρῶσιν οὐ μετρίως κατῃκίζετο .
πλὴν ἠλέει Θεός .
πεπολέμηκεν γὰρ , ὡς ἔφην , πλεονεκτοῦσιν οὐ φορητῶς τοῖς Αἰγυπτίων δεσμοῖς , ἐξείλετο καὶ νενίκηκεν .
Εἶδεν ἐν τῇ προνομῇ τὴν δορύληπτον Ἱερουσαλὴμ , ἤτοι τὴν τῶν Ἰουδαίων πληθὺν τῷ τῆς πατρῴας εὐγενείας διαστίλβουσαν κάλλει ·
καλὴ γὰρ καὶ ἀξιάγαστος διὰ τοὺς πατέρας 0 .
ἐπειδὴ δὲ τεθέαται καὶ ἐπεθύμησεν αὐτῆς , τουτ έστιν , ἀξιέραστον ἐποιήσατο , μονονουχὶ δὲ καὶ συνοικῆσαι θελήσας , καὶ ἀγαθῶν σπουδασμάτων αὐτὴν ἀποδεῖξαι μητέρα , εἰσήγαγεν εἰς τὸν ἴδιον οἶκον .
καὶ τί δὴ τοῦτό ἐστιν ;
ἔπηξεν ἐν τῇ ἐρήμῳ τὴν ἁγίαν σκηνὴν , ἵνα ταῖς κατὰ νόμον θυσίαις , καὶ ταῖς ἐν τύπῳ λατρείαις παιδαγωγουμένη , μανθάνῃ κατὰ βραχὺ τὸ Χριστοῦ μυστήριον .
παιδαγωγὸς γὰρ ὁ νόμος ἐπὶ Χριστὸν , ὡς γοῦν ὁ μακάριος ἔφη Παῦλος 0 .
Εἰσοικισάμενος καὶ ἐξύρησε , καὶ ὀνύχων ἀπήλλαξε , καὶ τῶν τῆς αἰχμαλωσίας ἀμφίων .
κεφαλὴν μὲν οὖν , τὸ Γράμμα τὸ ἱερὸν κατείθισταί πως εἰς νοῦ ποιεῖσθαι δήλωσιν ·
τρίχας δὲ τὰς ἐν αὐτῇ τοῖς εἰς νοῦν παρεικάζει νοήμασιν .
Οὐκοῦν ἡ ξύρησις τῶν τριχῶν τὴν ἐννοιῶν ἀπόθεσιν εὖ μάλα παραδηλοῖ ·
ὃ δὴ καὶ λελυτρωμένος ὁ ἀρχαῖος Ἰσραὴλ πληροῦν ἐπετάττετο , Θεοῦ λέγοντος ἐναργῶς διὰ τοῦ πανσόφου Μωσέως ·
Οὐκ ἔσονταί σοι θεοὶ ἕτεροι , πλὴν ἐμοῦ .
Οὐ ποιήσεις οὕτω Κυρίῳ τῷ Θεῷ σου .
τὰ γὰρ βδελύγματα ἃ Κύριος ἐμίσησεν , ἐποίησαν τοῖς θεοῖς αὐτῶν .
ἐν Αἰγύπτῳ μὲν γὰρ ποιούμενοι τὰς διατριβὰς , ἑτέρας εἶχον ἐννοίας , μυρίους εἶναι νομίζοντες τοὺς θεοὺς , καὶ τῇ κτίσει τὸ σέβας παρὰ τῷ Κτίστῃ ἀνάπτοντες ·
ξύλοις τε καὶ λίθοις ἀνατιθέντες τὴν δόξαν .
ἐπειδὴ δὲ κέκληνται διὰ Μωσέως εἰς ἐπίγνωσιν τοῦ Θεοῦ τοῦ κατὰ φύσιν ἀληθοῦς καὶ μόνου , πῶς ἔστιν ἀμφιβάλλειν ὅτι καὶ ἑτέρων αὐτοῖς ἐννοιῶν καινότητα πάντη τε καὶ πάντως εἰσεκόμισεν ὁ καιρός ;
τοῦτο καὶ ἡμῖν ἐπείγεσθαι κατορθοῦν ὁ θεσπέσιος Παῦλος προστέταχε λέγων ·
μὴ συσχηματίζεσθε τῷ αἰῶνι τούτῳ ·
ἀλλὰ μεταμορφοῦσθε τῇ ἀνακαινίσει τοῦ νοὸς ὑμῶν , εἰς τὸ δοκιμάζειν ὑμᾶς τί τὸ θέλημα τοῦ Θεοῦ τὸ ἀγαθὸν καὶ εὐάρεστον καὶ τέλειον .
τὸ μὲν οὖν ψιλοῦσθαι τὴν κεφαλὴν ταυτὶ δή που πάντως ὑπεμφήνειεν ἄν .
τὸ δὲ δὴ καὶ ὀνύχων ἀπαλλάττεσθαι μακρῶν , ῥύπου καὶ ἀκαθαρσίας ἀποβολὴν ἀπαινίττεται .
ῥιπῶσι γὰρ λίαν οἱ τῆς χρείας εὐμηκεστέρους τοὺς ὄνυχας ἔχειν , οὐκ οἶδ  ὅπως ἠγαπηκότες .
ἀποφοιτᾷν ἔδει τὸν Ἰσραὴλ , τῆς πρὸς Θεὸν οἰκειότητος ἠξιωμένον , οὐκ ἂν ἐνδοιάσειέ τις , ἀνακεκραγότος τοῦ νόμου σαφῶς ·
Οὐ φονεύσεις , οὐ μοιχεύσεις , οὐ ψευδομαρτυρήσεις κατὰ τοῦ πλησίον σου μαρτυρίαν ψευδῆ ·
καὶ ὅσα τούτοις συνήρμοσται 0 .
τὰ δὲ τῆς αἰχμαλωσίας ἱμάτια , φαίην ἂν ἔγωγε τῆς δουλείας τὸ σχῆμα , καὶ τῆς ἐν φαυλότητι πολιτείας ἀναγράφειν τοὺς τύπους .
ὑπενηλλαγμένη μὲν γὰρ τοῖς τοῦ διαβόλου θελήμασι , καὶ ταῖς ἐκείνου πλεονεξίαις ὑποφέρουσα τὸν αὐχένα , ἄμφιον ὥσπερ τι διεῤῥωγὸς καὶ ῥυπῶν τὴν φιλοσαρκίαν ἐδέχετο .
ἐπειδὴ δὲ λελύτρωτο νόμῳ , καὶ τὰ ἀμείνω κατεπαιδεύετο φρονεῖν τε καὶ δρᾷν , τῆς ἀρχαίας φαυλότητος ἀπεδύσατο τὰ ἐγκλήματα , καὶ οἷά τινα χιτῶνα λαμπρὸν τὴν διὰ νόμου παίδευσιν ἑαυτῷ περιθεὶς διετέλει λοιπόν .
καὶ τοῦτο , οἶμαι , ἔστιν , ὃ δὴ καὶ ἡμᾶς αὐτοὺς ἀναπείθει δρᾷν ὁ θεσπέσιος Παῦλος , λέγων οὕτως ·
ἀπεκδυσάμενοι τὸν παλαιὸν ἄνθρωπον σὺν ταῖς πράξεσιν αὐτοῦ , καὶ ἐνδυσάμενοι τὸν νέον τὸν ἀνακαινούμενον κατ εἰκόνα τοῦ κτίσαντος αὐτόν .
ἀπαμφιεννύμεθα δὲ καὶ ἐν τῷ ἁγίῳ βαπτίσματι , μονονουχὶ παραῤῥίπτοντες τῷ Σατανᾷ τὰ τῆς αἰχμαλωσίας ἱμάτια .
Οὕτω τε λοιπὸν αὐτὸν ἐνδυσάμενοι τὸν Ἐμμανουὴλ ἀνατίθεμεν τῷ Θεῷ καὶ Πατρὶ τὰ χαριστήρια λέγοντες ·
ἀγαλλιάσθω ἡ ψυχή μου ἐπὶ τῷ Κυρίῳ ·
ἔφη δὲ πάλιν νομοθέτης ὣν ὁ Παῦλος ·
ἐνδύσασθε τὸν Κύριον ἡμῶν Ἰησοῦν Χριστὸν , καὶ τῆς σαρκὸς πρόνοιαν μὴ ποιεῖσθε εἰς ἐπιθυμίαν .
ὁρᾷς ὅπως ἀπαμφιεννύμενοι τὰ σαρκὸς ὡς αἰχμαλωσίας ἱμάτια λαμπρῷ καὶ θείῳ περιβλήματι κεχρήμεθα τῷ Χριστῷ 0 .
Αὐτὸς γάρ ἐστιν ὁ τῆς εὐφροσύνης χιτὼν , καὶ τὸ τῆς σωτηρίας ἱμάτιον .
κατεψιλωμένη δὴ οὖν τὴν τρίχα , καὶ περιῃρημένη , φησὶν , ὄνυχάς τε τοὺς ῥυποῦντας καὶ μακροὺς , καὶ τὰ τῆς αἰχμαλωσίας ἐσθήματα , τότε δὴ , τότε τὸ σὸν οἰκήσει δωμάτιον , καὶ εἰσοικισθήσεται μὲν ὡς ἐν τάξει τῆς γεγαμημένης .
πλὴν κλαύσεται τὸν πατέρα καὶ τὴν μητέρα μηνὸς ἡμέρας , τουτέστι , τῶν οἴκοι διαμεμνήσεται .
καὶ μετὰ τοῦτο εἰσελεύσῃ πρὸς αὐτὴν , καὶ ἔσται σου γυνή .
δεῖν γὰρ οἶμαι τοὺς εἰς οἰκειότητα κεκλημένους τὴν ὡς πρὸς Θεὸν , ἀτόπων μὲν ἐννοιῶν καὶ εἰκαίων ἐνθυμημάτων τῶν ἐπί γε τῷ πλημμελεῖσθαί φημι καὶ ῥύπου παντὸς τὸν νοῦν ἀπαλλάττοντας , καὶ ὡς ὁ θεσπέσιος γράφει Παῦλος , τὸν παλαιὸν ἄνθρωπον τὸν φθειρόμενον κατὰ τὰς ἐπιθυμίας τῆς ἀπάτης , προσεδρεύειν ἀπερισπάστως τῷ τετηρηκότι , καὶ εἰς οἰκειότητα τὴν πατρικὴν παραδεξαμένῳ Θεῷ .
τὸ γὰρ προσεδρεύειν ἀπερισπάστως παραδηλώσειεν ἂν , οἶμαί που , τὸ καθίσαι ἐν τῇ οἰκίᾳ σου .
καὶ γοῦν ὁ μακάριος Δαβὶδ , ἄριστόν τε καὶ ὀνησιφόρον ἀληθῶς τὸ χρῆμα εἰδώς 0 ·
μίαν ᾐτησάμην , φησὶ , παρὰ Κυρίου , ταύτην ἐκζητήσω , τὸ κατοικεῖν με ἐν οἴκῳ Κυρίου πάσας τὰς ἡμέρας τῆς ζωῆς μου ·
τοῦ θεωρεῖν με τὴν τερπνότητα Κυρίου , καὶ ἐπισκήπτεσθαι τὸν ναὸν τὸν ἅγιον αὐτοῦ 0 .
σημεῖον δ ἂν γένοιτο καὶ μάλα σαφὲς , τοῦ καὶ ἐρηρεῖσθαι τὸν νοῦν , ἀναπεπλῆσθαί τε καὶ ἀγάπης τῆς εἰς Θεὸν , τὸ δεῖν οἴεσθαι καὶ τοῦτο διὰ παντὸς ταῖς θείαις αὐλαῖς ἐμφιλοχωρεῖν .
πλὴν οὐκ ἠγνόησε τῆς ἀνθρώπου διανοίας τὸ μέτρον ὁ Δημιουργός .
πῶς γὰρ ἢ πόθεν 0 ;
Εἴπερ ἐστὶν ἀληθὴς ὁ λέγων , ὅτι Αὐτὸς ἔγνω τὸ πλάσμα ἡμῶν 0 .
ἀποφοιτῶντες μὲν γὰρ τῆς ἐν κόσμῳ ζωῆς , καὶ τῶν τῆς φιλοσαρκίας παθῶν τὸν νοῦν ὑπεξάγοντες , οὐκ εἰσάπαν ἀνεγκλήτως τοῦτο ποιεῖν εἰθίσμεθα .
ἀσθενοῦμεν δέ πως ἐν ἀρχαῖς , καὶ ὑποφέρεται μὲν ὁ νοῦς ταῖς εἰς τὸ φαῦλον ἡδοναῖς .
διολισθήσει δ ἂν εὐκόλως τῶν ἐν κόσμῳ περισπασμῶν εἰς ἀνάμνησιν ·
μονονουχὶ δὲ καὶ τὴν πρὸς αὐτὸν οἰκειότητα πολὺ δὴ λίαν ἀσπάζεται ·
κ ἂν εἰ κατάγχοι τυχὸν ὁ νόμος , καὶ ἀνόπιν ὥσπερ ἀνασυράζοι Θεὸς εἰς προφερεστέραν ἡμᾶς καὶ ἀσυγκρίτως ἀμείνω μετακομίζων ζωήν 0 .
ἐπειδὴ γάρ ἐστιν ἀνάντης ἡ ἀρετὴ , λειοτάτη δὲ ὥσπερ ἡ εἰς τὸ φαῦλον ἡμᾶς ἀποφέρουσα τρίβος , ταύτῃ τοι τὸ πονεῖν διωθούμενοι , τὴν ἑτέραν ἴμεν εὐκόλως 0 1 .
τί τοίνυν φησὶν ὁ νόμος ;
κλαύσεται τὸν πατέρα καὶ τὴν μητέρα μηνὸς ἡμέρας ·
τουτ έστιν , οὐκ εὐθὺς ἀσπαστὸν ποιήσεται τὸ τὴν σὴν ἑστίαν οἰκεῖν ·
διαμέμνηται δὲ τῶν οἴκοι βραχύ .
συμβαίνει δὲ τοῦτο τοῖς ἐμπίπτουσιν εἰς αἰχμαλωσίαν οἳ κ ἂν εἰ γένοιντο τυχὸν παρὰ τοῖς ἔχουσιν ἐν τιμῇ , κ ἂν εἰ παρακέοιτό πως αὐτοῖς τὸ τρυφᾷν ἀφθόνως , ἀλλ οὖν οἴκου καὶ γεγενηκότων πόλεώς τε τῆς σφῶν , ἐφίενται πάλιν καὶ οὐδὲν ἧττόν εἰσι τῶν ἰδίων μνήμονες , καὶ δακρυῤῥοοῦσιν ἔσθ ὅτε , πόνου καὶ ἀνίας τὸν οἰκεῖον ἀναπιμπλάντος νοῦν , ὅτι τῆς ἐνεγκούσης ἐστέρηνται .
τοῦτο συνέβη παθεῖν ταῖς Ἰουδαίων ἀγέλαις .
λελύτρωνται μὲν γὰρ ἐξ Αἰγύπτου καὶ πικρᾶς δουλείας ἐξῃρημένοι , κέκληνται παρὰ Θεοῦ πρὸς τὴν ἄνωθεν αὐτοῖς καὶ ἐκ πατέρων ἐλευθερίαν , ἀλλ ἦσαν καὶ οὕτω τῶν ἐν Αἰγύπτῳ μνήμονες ·
καὶ ἔκλαιον λέγοντες ·
ὄφελον ἀπεθάνομεν πληγέντες ὑπὸ Κυρίου ἐν γῇ Αἰγύπτῳ .
κατεπεφύοντο δὲ καὶ Μωσέως , λέγοντες ·
ἵνα τί ἐξήγαγες ἡμᾶς , ἐν τῇ ἐρήμῳ ταύτῃ ;
ὅτι τοίνυν ἀνάγκη τῆς ἐπαράτου φιλοσαρκίας , καὶ τῆς εἰς κόσμον ζωῆς ἀπαλλαττομένους , δυσαποσπάστως ἔχειν ἐν ἀρχαῖς , καὶ ζητεῖν ἔσθ ὅτε τὰ ἐν αὐτῷ , πλαγίως ἡμῖν ὑπεμφαίνει λέγων ὁ νομοθέτης , ὅτι Κλαύσεται τὸν πατέρα καὶ μητέρα μηνὸς ἡμέρας 0 .
καὶ οὐ δὴ πού φαμεν ὅτι κλαίειν αὐτοὺς προστέταχε ·
συγχωρεῖ δὲ μᾶλλον , καὶ ἀσθενούντων ἀνέχεται .
καὶ ἀνίεσθαι δεῖν ἔφη τοῖς πεπονθόσι αὐτὸ τὰ ἐγκλήματα , διά τοι τὸ οὔπω κεκτῆσθαι τὸ τληπαθές .
καὶ γοῦν συγκεχώρηκε τοῦ πάθους κατὰ τὴν ἔρημον τῇ τῶν Ἰουδαίων Συναγωγῇ , καὶ οὐκ εἰς ἅπαν ὠλόθρευσε τοὺς ἡμαρτηκότας , εἰ καὶ ἠγανάκτει χρησίμως .
ὅτι γὰρ οὐκ ἀεὶ συγκεχώρηκεν ἀῤῥωστεῖν , καὶ τῆς ἀρχαίας ἡμᾶς οἰκειότητος , τῆς ἐν κόσμῳ φημὶ μνήμας εἰσδέχεσθαι , παρέδειξεν ἐναργῶς , χρόνους τῷ κλαίειν ἀπονέμων οὐ μακρούς ·
μηνὸς γὰρ ἡμέρας , τουτέστι καιροῦ περίοδον βραχεῖάν τινα καὶ συνεσταλμένην 0 .
τοιοῦτόν τινα νοῦν , καὶ θεῖος ἡμῖν Μελῳδὸς εἰσκεκόμικεν εἰπὼν πρὸς τὴν ἐξ ἐθνῶν Ἐκκλησίαν ·
ἄκουσον , θύγατερ , καὶ ἴδε , καὶ κλίνον τὸ οὖς σου , καὶ ἐπιλάθου τοῦ λαοῦ σου , καὶ οἴκου τοῦ πατρός σου ·
ὅτι ἐπιθυμήσει ὁ βασιλεὺς τοῦ κάλλους σου 0 .
Κλαύσασα τοίνυν τὸν πατέρα , φησὶν , καὶ τὴν μητέρα μηνὸς ἡμέρας , ἔσται σου τότε γυνή .
ἀπαλλαττόμενοι γὰρ , ὡς ἔφην , τῆς ἐν κόσμῳ ζωῆς , τότε δὴ , τότε Θεῷ κολλώμεθα , καθ ἕνωσιν δηλονότι τὴν πνευματικήν .
ὁ γὰρ κολλώμενος τῷ Κυρίῳ , ἓν πνεῦμά ἐστιν .
ἀλλ ἔσται , φησὶν , Ἐὰν μὴ θέλῃς αὐτὴν , ἐξαποστελεῖς αὐτὴν ἐλευθέραν , καὶ πράσει οὐ πραθήσεται ἀργυρίου .
ὅτε γὰρ δεδυσσέβηκεν ἡ τῶν Ἰουδαίων Συναγωγὴ , καὶ αὐτῷ τὰς χεῖρας ἐπαφεῖσα Χριστῷ , ὅτι πεπαρῴνηκεν εἰς τὸν ἑαυτῆς Δεσπότην , τότε μεμίσηται , καὶ γέγονεν ἀνεθέλητος ·
μονονουχὶ δὲ καὶ τῆς θείας τε καὶ ἱερᾶς ἑστίας ἐξεπέμπετο .
πλὴν εἰς δουλείαν οὐ παραδέδοται , οὐ δὲ οἷον πεπραμένη τῷ Σατανᾷ , τοῖς ἐκείνου θελήμασι παντελῶς ὑπενήνεκται ·
οὐ γὰρ λελάτρευκεν εἰδώλοις , καίτοι τῆς εἰς Χριστὸν οἰκειότητος ἀπολισθήσας ὁ Ἰσραήλ .
ἀπομεμένηκε δὲ τὸν ἕνα καὶ φύσει Θεὸν ὁμολογῶν τε καὶ προσκυνῶν , καὶ ἀγάπην τετήρηκε τὴν εἰς Μωσέα καὶ νόμον ·
οὐ γὰρ ἠθέτησεν αὐτὸν ὁ τῶν ὅλων Θεὸς , ὅτι τῆς πρὸς αὐτὸν οἰκειότητος ἠξιώθη ποτέ .
τοῦτο γὰρ ἡμᾶς διδάσκει λέγων ·
Οὐκ ἀθετήσεις αὐτὴν ὅτι ἐταπείνωσας αὐτήν .
ταπείνωσιν γὰρ ἐνταῦθά φησι τὴν διαπαρθένευσιν , ἤτοι τῆς πνευματικῆς συναφείας τὸν τρόπον , δῆλον δὲ ὅτι τῆς ἐν Χριστῷ 0 1 ·
δι οὗ καὶ μεθ οὗ τῷ Θεῷ , καὶ Πατρὶ ἡ δόξα σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
σοφὸς ἦν ἄγαν ὁ θεσπέσιος Παῦλος παιδαγωγεῖσθαι λέγων τοὺς ἀρχαιοτέρους διὰ τῶν Μωσέως γραμμάτων ἐπὶ τὸ Χριστοῦ μυστήριον .
ἔχει γὰρ ὧδε τὸ χρῆμα , καὶ ἀληθὴς ὁ λόγος 0 .
περιτρέποντες μὲν γὰρ εἰς ἀλήθειαν τὰ διὰ Μωσέως τεθεσπισμένα παγκάλην οὖσαν ἐν αὐτοῖς τὴν θεωρίαν εὑρήσομεν .
καὶ ἀπρὶξ ὥσπερ ἡμμένοι τοῦ γράμματος , καὶ τῶν ἐν τύποις οὐ μεθιέμενοι λοιπὸν , ἀκουσόμεθα τοῦ προφήτου λέγοντος ·
λίαν ἐβαθύνατε εἰς κάθισιν .
Οὐδὲν γὰρ ἐγηγερμένον καὶ ὀνησιφόρον ἀληθῶς ἔν γε ταῖς σκιαῖς εὑρήσομεν ·
ἀνέγκλητον δὲ παντελῶς ἀποφανοῦμεν τὴν ἐντολήν .
ταύτῃ τοι καὶ ὁ θεσπέσιος Μωσῆς κάλυμμα ἐτίθει ἐπὶ τὸ πρόσωπον αὐτοῦ , κατασημαίνων , οἶμαί που , τοῖς νουνεχεστέροις , ὅτι διπλοῦς ὁ νόμος 0 ·
καὶ ἔστι μὲν ἐσωτάτω τὸ ἀληθές ·
ἐπενήνεκται δὲ προσώπου δίκην ἡ σκιὰ , καὶ περιττὸν ἐπίβλημα τοῖς κεκρυμμένοις ἐστὶ τὰ ἐξωφανῆ .
διδάσκει τοίνυν ἡμᾶς ἐν τῷ Δευτερονομίῳ Μωσῆς , ὅτι τῆς νέας καὶ ἐν Χριστῷ διαθήκης οἱ μυσταγωγοὶ , λαλήσουσι μὲν κατὰ καιροὺς τὸν δι αὐτοῦ λόγον , παιδαγωγήσουσι δὲ πρὸς ἀλήθειαν , καὶ φανερωτέραν τοῦ γράμματος ποιήσονται τὴν ἀφήγησιν , πνευματικώτερον ἑρμηνεύοντες .
γέγραπται δὲ οὕτω ·
καὶ προσέταξε Μωσῆς καὶ ἡ γερουσία Ἰσραὴλ , λέγων ·
φυλάσσεσθε πάσας τὰς ἐντολὰς ταύτας , ἃς ἐντέλλομαι ὑμῖν σήμερον ·
καὶ ἔσται ᾗ ἂν ἡμέρᾳ διαβῆτε τὸν Ἰορδάνην , εἰς τὴν γῆν ἣν Κύριος ὁ Θεός σου δίδωσί σοι , καὶ στήσεις σεαυτῷ λίθους μεγάλους , καὶ κονιάσεις αὐτοὺς κονίᾳ , καὶ γράψεις ἐπὶ τῶν λίθων πάντας τοὺς λόγους τοῦ νόμου τούτου , ὡς ἂν διαβῆτε τὸν Ἰορδάνην , ἡνίκα ἂν εἰσέλθῃς εἰς τὴν γῆν ἢν Κύριος ὁ Θεὸς τῶν πατέρων σου δίδωσί σοι , γῆν ῥέουσαν γάλα καὶ μέλι , ὃν τρόπον εἶπε Κύριος ὁ Θεὸς τῶν πατέρων σου σοί .
καὶ ἔσται ἐὰν διαβῆτε τὸν Ἰορδάνην , στήσετε τοὺς λίθους τούτους , οὓς ἐγὼ ἐντέλλομαι σήμερον , ἐν ὄρει Γαιβάλ ·
καὶ κονιάσεις αὐτοὺς κονίᾳ ·
καὶ οἰκοδομήσεις ἐκεῖ θυσιαστήριον Κυρίῳ τῷ Θεῷ σου ·
θυσιαστήριον ἐκ λίθων 0 ·
οὐκ ἐπιβαλεῖς ἐπ αὐτοὺς σίδηρον .
λίθους ὁλοκλήρους οἰκοδομήσεις τὸ θυσιαστήριον Κυρίῳ τῷ Θεῷ σου .
καὶ ἀνοίσεις ἐπ αὐτοὺς ὁλοκαυτώματα Κυρίῳ τῷ Θεῷ σου , καὶ θύσεις θυσίαν σωτηρίου , καὶ φάγῃ , καὶ ἐμπλησθήσῃ καὶ εὐφρανθήσῃ ἐναντίον Κυρίου τοῦ Θεοῦ σου .
καὶ γράψεις ἐπὶ τῶν λίθων τούτων πάντα τὸν νόμον τοῦτον .
ἄθρει δή μοι πάλιν ὅτι ποιεῖσθαι προστέταχεν οὐ πάρεργον τοὺς ἐπί γε τοῖς ἐσομένοις παρ  αὐτοῦ λόγους , πλείστης ὅσης ἐπιμελείας αὐτοὺς ἀξιοῦν .
Οὗτοι δὲ ἦσαν , οἱ παρὰ τῶν ἁγίων ἀποστόλων .
ἕκαστα δὲ ἂν μέρος ὡς ἔνι διατρανοῦν εὖ μάλα πειράσομαι .
Εἰ γὰρ γένοιτο , φησὶ , διαβῆναι ἡμᾶς τὸν Ἰορδάνην , εἰσελάσαι δὲ καὶ εἰς τὴν τριπόθητον τῆς ἐπαγγελίας γῆν , τότε δὴ , τότε μεγάλους ἐφ ὑψηλοῦ θέντες λίθους , κονιάσετε μὲν αὐτοὺς , ἐγγράψετε δὲ πάντα τὸν νόμον τοῦτον σαφῶς σφόδρα .
λίθοι μὲν οὖν οἱ μεγάλοι καὶ ὑψοῦ τεθειμένοι , τῶν ἁγίων ἡμῖν ἀποστόλων σημαίνουσι τὸν χορὸν , οἳ μεγάλοι καὶ ὑψηλοὶ καὶ περίοπτοι κατὰ τὸ ἀληθές εἰσιν .
ὅσον γὰρ ἧκεν εἰς ἀρετὴν , καὶ εἰς αὐχήματα πολιτείας τῆς ἐν Χριστῷ , τὸ ἰσοστατοῦν ἐν τούτοις οὐδέν 0 .
Εὑρίσκομεν γὰρ ἐν ταῖς ὑπεροχαῖς ἀνεστηκότας τοὺς καθ ἡμᾶς , καὶ πολὺ δὴ λίαν ὑπερκειμένους .
τίς γὰρ , εἰπέ μοι , νοῦν ἔχων περὶ τῶν ἴσων ἁμιλλήσεται τοῖς ἱεροῖς ἐκείνοις καὶ διαβοήτοις ἀνδράσιν , οὓς καὶ φίλους ἰδίους ὠνόμασεν ὁ Χριστός ;
Οὐκέτι γὰρ , φησὶ , λέγω ὑμᾶς δούλους ·
ὑμεῖς φίλοι μού ἐστε .
φῶς δὲ αὐτοὺς τοῦ κόσμου , καὶ ἅλας τῆς γῆς ὠνόμασε , καὶ τοῖς ἰδίοις καὶ αὐτῷ πρέπουσιν ἀξιώμασι κατηγλαϊσμένους ὁρᾶσθαι προστέταχεν ·
εὐεργέτας ἐτίθει , καὶ ἰατροὺς ἀπέδειξεν οἰκουμενικοὺς , λέγων ·
ἀσθενοῦντας θεραπεύετε , δαιμόνια ἐκβάλλετε , λεπροὺς καθαρίζετε , νεκροὺς ἐγείρετε ·
μεγάλοι δὴ οὖν οἱ λίθοι , καὶ ὥσπερ ἐν ὄρει κείμενοι 0 1 .
τὸ γὰρ τῆς δόξης περιφανὲς καὶ τὸ ἐν εὐκλείᾳ περίοπτον , ὑψοῦ δὴ λίαν καὶ ὥσπερ ἐν ὄρει κειμένους φαίνεσθαι ποιεῖ 0 .
ἀλλὰ τίνες ἂν εἶεν οἱ ἱστάντες τοὺς λίθους ;
Οἱ διαβαίνοντες τὸν Ἰορδάνην .
Οἱ εἰς ἅγιον Χριστὸν πιστεύσαντες , καὶ τὴν διὰ τοῦ ἁγίου βαπτίσματος καταπλουτοῦντες χάριν 0 .
Οὗτοι δὴ πάντως ἐφ ἑαυτοῖς ἀνιστᾶσι διδασκάλους καὶ μυσταγωγοὺς , τοῦ Σωτῆρος ἡμῶν τοὺς μαθητὰς , τοὺς ἁγίους ἀληθῶς καὶ ἀπολέκτους λίθους , περὶ ὧν ἡμῖν λόγιον ἔφη προφητικόν ·
ὅτι λίθοι ἅγιοι κυλίονται ἐπὶ τῆς γῆς 0 .
μονονουχὶ γὰρ κατεκυλίσθησαν τοῖς ὑπ οὐρανὸν , οἱ θεσπέσιοι μαθηταὶ , περινοστοῦντες τὴν οἰκουμένην , καὶ τοῖς ἁπανταχῆ τῆς ἐνούσης αὐτοῖς εὐσεβείας δεικνύντες τὸ κάλλος , καὶ τὸν ἀληθῆ μαργαρίτην διακηρύττοντες , τὸν ἕνα καὶ πολυτίμητον λίθον , τουτέστι , τὸν Χριστόν .
κεκονιαμένοι δὲ οἱ λίθοι γραφὴν ἔχουσι , τὸν νόμον σαφῶς σφόδρα .
ἐν γὰρ τοῖς ἁγίοις ἀποστόλοις λευκῶς καὶ ἀναφανδὸν τὰς ἐν νόμῳ θεωρίας εὑρήσομεν , οὐκέτι τῷ γράμματι κατεσκιασμένας , οὐ δὲ ἀμυδρὸν ἐχούσας ἐπίβλημα τὴν σκιὰν , λαμπρὰς δὲ καὶ καθαράς .
πνευματικὴ γὰρ τῶν ἁγίων ἡ παίδευσις 0 .
λαλοῦσι δὴ οὖν λαμπρῶς τὸν νόμον .
καὶ τοῦτο , οἶμαι , ἔστι , κεκονιαμένοις τοῖς λίθοις ἐγγράφειν αὐτὸν σαφῶς σφόδρα , κατὰ τὸ γεγραμμένον .
ἀνατιθεμένων δὲ τῶν λίθων , ἐφ οἷς ἦν ὁ νόμος , ἀναδείμασθαι δεῖν ἔφη θυσιαστήριον ἐξ ἑτέρων ὁλοκλήρων λίθων , τουτ έστιν , ἀδιατμήτων , καὶ ταῖς ἐκ σιδήρου πληγαῖς οὐκ ἠδικημένων .
καὶ τίς ἂν γένοιτο καὶ τοῦδε λόγος ;
λίθος μὲν γὰρ Ἀκρογωνιαῖος ἔντιμος ὁ Χριστός 0 ·
τέθειται δὲ καὶ εἰς τὰ θεμέλια Σιών .
ὑπ αὐτῷ γὰρ ἐρηρείσμεθα , καὶ ὑποβάθραν ὥσπερ τινὰ λαβόντες αὐτὸν ἀσφαλῆ καὶ ἀκράδαντον 0 .
καὶ ἡμεῖς ὡς λίθοι ζῶντες ἐποικοδομούμεθα , οἶκος πνευματικὸς , εἰς ναὸν ἅγιον , εἰς κατοικητήριον Θεοῦ ἐν πνεύματι .
ἀλλ οὐδὲν ἧττόν ἐσμεν καὶ οἱονεί τι θυσιαστήριον , συναγηγερμένοι μὲν καθ ἕνωσιν τὴν πνευματικὴν , καὶ τὴν ἐν Χριστῷ πίστιν εὐωδιάζοντες , προσκομίζοντες δι  αὐτοῦ τῷ Θεῷ καὶ Πατρὶ καθάπερ ἐν τάξει τῶν εὐοσμοτάτων θυμιαμάτων τὰ ἐξ ἀρετῶν αὐχήματα 0 .
καὶ γοῦν ἡμῖν ὁ θεσπέσιος ἐπιστέλλει Παῦλος ·
παραστήσατε τὰ σώματα ὑμῶν θυσίαν ζῶσαν , ἁγίαν , εὐάρεστον τῷ Θεῷ , τὴν λογικὴν λατρείαν ὑμῶν .
λίθοι δὴ οὖν καὶ ἡμεῖς αὐτοὶ , πλὴν ὁλόκληροι καὶ ἀπλῆγες 0 .
Οἱ γὰρ αὐτὸν , ὡς ἔφην , εὐωδιάζοντες τὸν Χριστὸν , ὁλοτελῆ ποιοῦνται τῆς ἑαυτῶν διανοίας τὴν καθιέρωσιν ·
οὐ μεμερισμένοι πρὸς τὰ ἐν κόσμῳ , οὔ τε μὴν τὰ ἐκ τῆς βεβήλου καὶ βδελυρᾶς ἁμαρτίας ἔτι φοροῦντες τραύματα 0 ·
ἀλλ ὥσπερ ἐστὶν ἀμέριστος ὁ Χριστὸς , οὕτω καὶ αὐτοὶ μονότροποί τε καὶ ἀληθεῖς 0 ·
θεῷ μὲν μόνῳ προσκείμενοι , παραιτούμενοι δὲ μερίζεσθαι δοκεῖν εἰς τὰ σαρκός τε καὶ κόσμου 0 .
Οὔτως ἑαυτὸν ἀναθεὶς , ὁ ἱερὸς γράφει Παῦλος ·
μεμνῆσθαι δὲ ἀναγκαῖον , ὡς τὸν αὐτὸν ἡμῖν ἐν ἑτέροις κατεχρησμῴδησε νόμον , οὕτω λέγων 0 ·
ἐὰν δὲ θυσιαστήριον ἐκ λίθων ποιήσῃς μοι , οὐκ οἰκοδομήσεις αὐτοὺς τμητοὺς , τὸ γὰρ ἐγχειρίδιόν σου ἐπιβέβληκας ἐπ αὐτὸ , καὶ μεμίανται .
ὁλόκληροι δὴ οὖν καὶ ἀπλῆγες οἱ λίθοι κατά γε τοὺς ἀρτίως ἡμῖν εἰρημένους τρόπους 0 .
ἀλλὰ φάγῃ , φησὶ , καὶ ἐμπλησθήσῃ ἐκεῖ , καὶ εὐφρανθήσῃ ἔναντι Κυρίου τοῦ Θεοῦ σου .
τοῖς γὰρ εἰς τοῦτο λοιπὸν ἀφιγμένοις εὐκλείας , ὡς εὐωδιάζειν δύνασθαι τὸν Χριστὸν , ἁρμόσειεν καὶ σφόδρα εἰκότως , καὶ τὸ τῆς ἱερᾶς καὶ θείας ἀναπίμπλασθαι τροφῆς , καὶ μὴν καὶ εὐφραίνεσθαι νοητῶς ἐν ὀφθαλμοῖς τοῦ Θεοῦ .
διαπεραίνεται δὲ καὶ τοῦτο ταῖς μυστικαῖς εὐλογίαις κεχρημένων ἐν Ἐκκλησίαις τῶν πεπιστευκότων εἰς τὸν Κύριον ἡμῶν Ἰησοῦν τὸν Χριστόν ·
δι οὖ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι νῦν καὶ ἀεὶ καὶ εἰς τοὺς αἰῶνας τῶν αἰώνων 0 .
ὀρθῶς δὴ σφόδρα συνεὶς ὁ σοφὸς Ἰωάννης , καὶ τὸ Χριστοῦ μυστήριον , καὶ τῆς Μωσέως διακονίας τὸ μέτρον , προσπεφώνηκε λέγων , ὅτι Ὁ νόμος διὰ Μωσέως ἐδόθη ·
ἡ χάρις καὶ ἡ ἀλήθεια διὰ Ἰησοῦ Χριστοῦ ἐγένετο .
ἀλλ ἦν μὲν ὁ νόμος ἕτοιμος εἰς ὀργὴν , καὶ τοῖς παραβαίνουσιν εὐθὺς καὶ ἀμελητὶ πικρὰς ἐπετίθει δίκας ·
ἁπαξαπλῶς κατηγόρει τῆς φαυλότητος , καὶ τῆς ἁμαρτίας ἐποιεῖτο τὴν κατάῤῥησιν .
ἁμαρτία γὰρ , φησὶν , οὐκ ἐλλογεῖται μὴ ὄντος νόμου .
τὴν ἁμαρτίαν οὐκ ἔγνων , εἰ μὴ διὰ νόμου 0 .
πλημμελημάτων δὲ ἡμᾶς ἀνίησιν ὁ Χριστός .
δικαιοῖ γὰρ ἐν χάριτι , καὶ ἁγιάζει τοὺς πεπιστευκότας , καὶ τῶν πάλαι τοῖς πατράσιν ἐπηγγελμένων εἰσκομίζει τὸ πέρας .
ὅτι δέ ἐστιν ἐπ  ἀμφοῖν ἀληθῆ , σαφηνιεῖ πάλιν ὁ Παῦλος , ὡδὶ γεγραφώς ·
τὸ μὲν γράμμα ἀποκτείνει , τὸ δὲ πνεῦμα ζωοποιεῖ .
γράμμα μὲν γὰρ ὀνομάζει τὴν ἐν νόμῳ σκιάν ·
πνεῦμα δὲ αὖ τὴν ἐν πνεύματι καὶ ἀληθείᾳ λατρείαν , φημὶ δὴ τὴν εὐαγγελικήν 0 ·
ἣν τοῖς ἀνὰ πᾶσαν τὴν οἰκουμένην κεκαινούργηκεν ὁ Χριστός .
ἐπειδὴ γὰρ οὐκ ἦν ἄμεμπτος ἡ πρώτη , ταύτῃ τοι λοιπὸν ἀναγκαίως καὶ ὁ τῆς δευτέρας ἐζητήθη τόπος .
καὶ τὴν μὲν ἐπαλαίου Θεὸς , καινὴν ὑπισχνούμενος .
συνεσταλμένου δὲ ὥσπερ Μωσέως καὶ ἐκ μέσου λοιπὸν γεγονότος , ἀνέφυ τρόπον τινὰ , καὶ καθηγητὴς ἐφ ἡμῶν ἀνεδείχθη Χριστὸς , δι οὗ καὶ ἐν ᾧ , καὶ εἰς τὴν τῶν οὐρανῶν βασιλείαν εἰσκεκομισμένοι τὴν τοῖς ἀπεράντοις αἰῶσι συντρέχουσαν εὐημερίαν ἀποληψόμεθα , τὴν εὐαγῆ καὶ ὁσίαν , καὶ πάσης αἰτίας ἀπηλλαγμένην διαβιοῦντες ζωήν .
πεπαιδαγώγηκε καὶ πρὸς τοῦτο οὕτως ἡμᾶς διακεῖσθαι καὶ φρονεῖν αὐτὰ τὰ διὰ Μωσέως τοῖς πάλαι τε θεσπισμένα .
καὶ ἐκάλεσε Μωσῆς Ἰησοῦν , καὶ εἶπεν αὐτῷ ἔναντι παντὸς τοῦ Ἰσραήλ ·
ἀνδρίζου καὶ ἴσχυε .
σὺ γὰρ εἰσελεύσῃ πρὸ προσώπου τοῦ λαοῦ τούτου εἰς τὴν γῆν , ἣν ὤμοσε Κύριος τοῖς πατράσιν ἡμῶν δοῦναι αὐτοῖς , καὶ σὺ κληρονομήσεις αὐτὴν αὐτοῖς .
καὶ ἔσται Κύριος ὁ συμπορευόμενός σοι μετὰ σοῦ .
Οὐ μὴ ἀνήσει σε , οὐ δὲ μὴν ἐγκαταλίπῃ σε .
μὴ φοβοῦ , μη δὲ δειλία 0 .
μέλλοντος ἀπαίρειν πραγμάτων τοῦ παναρίστου Μωσέως καὶ εἰς τὰς ἄνω λοιπὸν μεθαρμόζεσθαι μονὰς , ἀντανίσταται τρόπον τινὰ καὶ διαδέχεται τὴν ἡγεμονίαν ὁ θεσπέσιος Ἰησοῦς .
καταλήγοντος γὰρ ὥσπερ τοῦ παλαιοῦ καὶ ἀρχαίου γράμματος καὶ τῆς ἐν νόμῳ λατρείας , καθάπερ ἤδη προεῖπον , μονονουχὶ καὶ συνεσταλμένης , καταπεφοίτηκε πρὸς ἡμᾶς ἐξ οὐρανῶν ὁ Μονογενὴς , καὶ ἐν εἴδει γέγονε τῷ καθ ἡμᾶς .
ὁ δὲ τῶν ὅλων κατεξουσιάζων Θεὸς ὡς ὁ πρεσβύτατον ἔχων τὸ ἐπὶ τόδε λαμπρὸν ἀξίωμα , σκήπτεται χρησίμως διὰ τὴν πρὸς ἡμᾶς ὁμοίωσιν τὸ εἰς ἀρχὰς βασιλείας καλεῖσθαι δοκεῖν 0 .
ἐγὼ δὲ κατεστάθην βασιλεὺς ὑπ αὐτοῦ ·
δῆλον δὲ ὅτι τοῦ Θεοῦ καὶ Πατρὸς , ἐπὶ Σιὼν ὄρος τὸ ἅγιον αὐτοῦ , διαγγέλλων τὸ πρόσταγμα Κυρίου 0 1 .
Εἴκοντα δὴ οὖν τῇ τοῦ Χριστοῦ δόξῃ Μωσέα , μηδεὶς εἰς μέσον ἀγέτω πάλιν ·
μὴ κρατείτωσαν οἱ τύποι , μή τε μὴν ἀναμοχλευέσθω πρός τινος ἡ σκιά .
τὰ ἀρχαῖα παρῆλθεν , ἰδοὺ γέγονε τὰ πάντα καινά .
ἢ εἴπερ τις ἕλοιτο τοῦτο δρᾷν , ἴστω τὴν θείαν ἀτιμάζων οἰκονομίαν , καὶ τῷ Θεῷ δοκοῦν ἀποβιαζόμενος , καὶ τὸ σεπτὸν καὶ μέγα παραλύων μυστήριον .
ὁ γὰρ τύποις ἔτι προσκείμενος μετὰ τὴν ἀνάδειξιν Ἰησοῦ , καταλόγων μὲν τῶν ἱερῶν ὡς ἀπωτάτω κείσεται ·
ἀπόκληρος δὲ καὶ ἀμέτοχος παντελῶς τῶν διὰ Χριστοῦ χαρισμάτων ἀποδειχθήσεται .
τοῦτό τοι παθόντας τῶν ἐν Γαλατίᾳ τινὰς ἐλέγχει σαφῶς ὁ θεσπέσιος γράφων Παῦλος ·